D Schünnö un öt Biiß

D Schünnö un öt Biiß es ö Musiköl us öt Joohr 1994. Dr ischde Vörhang veel am 18. Aprel 1994 op dr Broadway ä New York.

 Woröm öt en öt Musiköl jeeht 
 Ischde Deel 
Dat Musiköl spelld als Märsche. Önö Prenz stüsst ön ärm Vrau vöör dr Kopp. Hä vängd di Vrau fiiß, es hör kott un jaachd sö zöm Deuvel. D Vrau weed dorophen zo ön doll Vrau, no döch sisch jädde Mann dr Hals vordriine wööd, un vorzälld dä Prenz, dat Schünnheed us öt Häzz kütt. Dä Prenz well sisch entschöldije, ävver dat helpd häm net mi, di Vrau had häm zo ö Biiß jömaad, vöör dat all Vraue vottloufe. Zosätzlich wääde all di Lüüh op öt Schloss zo Jöscheer, loufe als Tasse un Pött öröm. Isch wänn hä van ön Vrau Leevde aavkitt, un dat bövöör öt leitzde Blatt van vorzaubernde Blomm aavvälld, dann weed hä wärm zo dä Prenz, dä hä vreuer woch. Solld dat net fluppe, send s all vöör iwisch vorloore. Öt bliid häm mä dörch önö vorzaubornde Speijel, ön Rutt no drusse, dörch di hä alles dat see kann, watt hä well. Em Laufe van d Joohre weed häm ävver kloch, dat öt well ni ön Vrau jävve weed, di häm jäähr ha kann. 

Zo d sälbe Zitt läävd Belle, öt schünzde Mäddche van öt Dörp met hörö Papp ä Frankreich. Gaston, däm ön Kneip jöhüüd, vorleevd sisch en öm, kitt ävver önö Körv. Maurice, dr Papp van öt Belle, had jätt ervonge, watt ävver net fluppe well. Belle sprechd häm Mott zo un hä vorsöckd öt noch enz. Als dat Deng klappd, vorveerd hä sisch domet, weed en dr Bösch va Wölf jöjaahrd un kütt dörch Zovall vöör öt Schloss van öt Biiß a. 

Dat Volk, dat do werk un z Jöscheer woode woch, kömmerd sisch öm Maurice. Kätzelötere un Uhre hälpe häm, wärm op d Bee zö komme. Als dat Biiß siid, wä akomme es, driihnd hä dörch un deed häm en öt Kitsche van öt Schloss.

Belle maad sisch op, hörö Papp z söcke un kütt, wi dr Deuvel öt well, och no öt Schloss. Do vängd sö hörö Papp un beend öt Biiß a, statt häm em Kitsche z bliive. Öt Biiß stämmd zo un Belles Papp darv jooh, Belle bliid vöör häm op öt Schloss.

Maurice well em Dörp Hölp holle, ävver alle halde häm vöör jäck un jlööve häm ke Wood. Su träckd hä alleen wärm loss, öm sing Dohter us d Ärm van öt Biiß z bövreije.

Belle had hörö eeje Kopp un well nüüß eiße. Öt Biiß ärchd dat un well Belle zwenge. Dat had sisch dat ävver en dr Kopp jösatze un bliid deckköppich. Do sätt dat Biiß: "Nu kiss dö janüüß!" Ovvends had Belle ävver Koohldamp un söckd sisch jätt zö keue. D Deenere welle dat z isch zwar net zolosse, ävver no ön Zitt kann öt sisch ävver önö Moffel kriije. Zösamme met önö Deener flaneerd sö dörch öt Schloss un kikkd sisch öm. Dobeij kütt sö och en önö Vleuel van öt Schloss, wo öt Biiß jösaad hod, dat öt nüüß z söcke had. Dobeij sitt Belle d vorzauberde Blomm, di mä noch ee Blatt had. Als Belle di Blomm apacke well. kütt öt Biiß öm d Eck, packd Belle un schuppd höm uss. Dorophän houd Belle aav, löuvd en dr Bösch un öt Biiß märkd, dat öt önö Väähler jömaad had.

 Zweide Deel 
Äm Bösch treffd Belle d Wölf un mä dörch d Hölp van öt Biiß övverläävd öt. Dat Biiß weed ävver schwoch vorlätzd un Belle kömmerd sisch öm häm, brängd häm sujar no öt Schloss zöröck. Dobeij merkd Belle, dat öt Biiß janet dat Ooß es, dat öt erwaad hod. Di zwei setze zösamme un d Deenere vreue sisch, dat s bald wärm Mensche se könnö.

En di Zitt vorsöckd Gaston dr aue Maurice vöör bökloppd erkläre zö losse. Dono well hä Belle hiirode, övv sö well övv net.

En öt Schloss setze Belle un öt Biiß zösamme, eiße un danze. Öt Biiß well Belle saare, dat hä ö Oohr op hör jöworpe had. Jönau ä dä Moment sätt Belle ävver, dat sö hörö Papp vormesst, un öt Biiß lädd zo, dat Belle dörch dä Speijel kikkt. Sö sitt, dat hörö Papp sisch em Bösch vorloufe had, un öt Biiß well Belle helpe. Belle kann öt Schloss vorlosse, sujar dr Speijel jitt hä hör met. Als sö en dr Bösch aavjötrocke es, wesse d Deenere op öt Schloss, dat öt Beeß öt Belle jäähr had un sö mä noch dropp waade mösse, dat Belle och ösu vöör häm vööld.

Belle brängd hörö Papp en öt Dörp, wo hä en öt Jäckes jöbraad wäde soll. Belle well böwiise, dat Maurice kloor em Kopp es un zeechd d Lüüh us öt Dörp en dr Speijel dat Biiß. Dorophän böschlösse di, dat Biiß z jaare un ömzöbränge. Öt kütt em Schloss zo önö Kampf, beij dör Gaston van öt Daach välld un ömkütt, öt Biiß ävver vöörhen noch met ö Metz en dr Röck stechd. Em Sterve, öt leitzde Blatt van di Bloom välld jöraad öraaf, kütt Belle un kriichd öm häm un sätt, dat sö häm leev had. Us öt Biiß weed wärm önö Prenz, d Deenere wääde zo Mensche un alles vängd ö jooh Äng.

 Övver öt Musiköl 
Dat Musiköl leev bo op d janze Wält. Nävver Amerikka wood öt och ä Europa un Asie opjövüürd. Ä Dütschland woch öt ä Berlin un ä Oberhause zö see. Mi als 25 Milliun Mensche ä 13 Länder kekke öt sisch a.

 Jätt z lääse 
 Övver öt Musiköl

Saachjrupp:Musical